Gofal Cymdeithasol

Cefnogaeth gymdeithasol yw'r canfyddiad a'r realiti bod rhywun yn derbyn gofal, bod cymorth ar gael gan bobl eraill, ac yn fwy na hynny, bod un yn rhan o rwydwaith cymdeithasol cefnogol . Gall yr adnoddau cefnogol hyn fod yn rhai emosiynol (ee, magwraeth), neu wybodaeth (ee, cyngor), neu gwmnïaeth (ee, ymdeimlad o berthyn); rhai diriaethol (ee, cymorth ariannol) neu anniriaethol (ee, cyngor personol). Gellir mesur cymorth cymdeithasol fel y gred bod cymorth ar gael i rywun, y cymorth a dderbyniwyd mewn gwirionedd, neu i ba raddau y mae person wedi'i integreiddio mewn rhwydwaith cymdeithasol. Gall cefnogaeth ddod o sawl ffynhonnell, megis teulu, ffrindiau, anifeiliaid anwes, cymdogion, cydweithwyr, sefydliadau, ac ati.

Mae rhai cenhedloedd yn cyfeirio at gymorth cymdeithasol a ddarperir gan y llywodraeth fel cymorth cyhoeddus.

Astudir cefnogaeth gymdeithasol ar draws ystod eang o ddisgyblaethau gan gynnwys seicoleg, cyfathrebu, meddygaeth, cymdeithaseg, nyrsio, iechyd y cyhoedd, addysg, adsefydlu a gwaith cymdeithasol . Mae  llawer o fanteision i iechyd corfforol a meddyliol o gael cymorth cymdeithasol, ond nid yw "cymorth cymdeithasol" (ee, hel clecs am ffrindiau) bob amser yn fuddiol.

Yn y 1980au a'r 1990au, roedd damcaniaethau a modelau cymorth cymdeithasol yn astudiaethau academaidd dwys cyffredin Drennon-Gala, D. (1987). The effect of social support that is perceived by children in early adolescence and its relationship with antisocial behavior. (Paper presented during a colloquy at the University of Rochester, Rochester, NY).Vaux, A. (1988). Social Support: Theory, Research and Interventions. My, NY: Praeger. Drennon-Gala, D. (1994). The effects of social support and inner containment on the propensity toward delinquent behavior and disengagement in education (Doctoral dissertation). Retrieved from ProQuest Dissertations Publishing. 942562. Drennon-Gala, D. (1995). Drennon-Gala, D. (1995). Delinquency and high school dropouts: reconsidering social correlates. Maryland: University Press of America; a member of the Rowman & Littlefield Publishing Group. Racino, J. (2006). Social support. In: G. Albrecht, Encyclopedia on Disability, 1470-1471. Thousand Oaks, CA: SAGE. ac maent yn gysylltiedig â datblygu modelau gofal a thalu, a systemau darparu cymunedol yn yr Unol Daleithiau a ledled y byd. O'Connor, S. (1995). More than they bargained for: The meaning of support to families. In: S. J. Taylor, R. Bogdan, & Lutfiyya, Z.M. The Variety of Community Experience (pp.193-210). Baltimore, MD: Paul H. Brookes. Cynigir dau brif fodel i ddisgrifio'r cysylltiad rhwng cymorth cymdeithasol ac iechyd: y ddamcaniaeth byffro a'r ddamcaniaeth effeithiau uniongyrchol.  O ran cymorth cymdeithasol canfyddwyd gwahaniaethau rhyw a diwylliannol Harry, B., Kaylanpur, M. and Day, M. (1999). Building Cultural Reciprocity with Families: Case Studies in Special Education. London, Toronto: Brookes. mewn meysydd fel addysg "nad ydynt efallai'n rheoli ar gyfer oedran, anabledd, incwm a statws cymdeithasol, ethnig a hiliol, neu ffactorau arwyddocaol eraill".

 Categorïau a diffiniadau 

 Gwahaniaethau mesur 
Gellir categoreiddio a mesur cymorth cymdeithasol mewn sawl ffordd wahanol.

 Cefnogaeth emosiynol yw dangos diddordeb, cynnig empathi, hoffter, cariad, ymddiriedaeth, derbyn, agosatrwydd, anogaeth, neu ofal;   dyma'r cynhesrwydd a'r anogaeth a ddarperir gan ffynonellau cymorth cymdeithasol. Trwy ddarparu cymorth emosiynol gall yr unigolyn wybod ei fod yn cael ei werthfawrogi.
 Cefnogaeth ddiriaethol yw darparu cymorth ariannol, nwyddau materol, neu wasanaethau. Fe'i gelwir hefyd yn gymorth gweithredol, ac mae'r math hwn o gymorth cymdeithasol yn cwmpasu'r ffyrdd pendant, uniongyrchol y mae pobl yn cynorthwyo eraill. 
 Cymorth gwybodaeth yw darparu cyngor, arweiniad, awgrymiadau, neu wybodaeth ddefnyddiol i rywun. Mae gan y math hwn o wybodaeth y potensial i helpu eraill i ddatrys problemau.
 Cymorth cwmnïaeth yw’r math o gymorth sy’n rhoi ymdeimlad o berthyn cymdeithasol i rywun (a elwir hefyd yn perthyn). Gellir gweld hyn fel presenoldeb cyfeillion i gyd-rannu gweithgareddau cymdeithasol.  Yn flaenorol, cyfeiriwyd ato hefyd fel "cymorth parch" neu "gymorth gwerthuso,"  ond ers hynny mae'r rhain wedi datblygu'n fathau eraill o gefnogaeth o dan yr enw "cymorth gwerthuso" ynghyd â chymorth normadol a gweithredol.

Mae ymchwilwyr hefyd yn aml yn gwahaniaethu rhwng cymorth sydd yn cael ei ddirnad a'r cymorth a dderbynnir. Mae cymorth canfyddedig yn cyfeirio at farn oddrychol yr hwn sydd yn cael cymorth y bydd darparwyr yn cynnig (neu wedi cynnig) cymorth effeithiol pan fydd angen. Mae cymorth a dderbyniwyd (a elwir hefyd yn gymorth deddfedig) yn cyfeirio at gamau cefnogi penodol (ee, cyngor neu sicrwydd) a gynigir gan ddarparwyr pan fydd angen. 

Yn ogystal, gellir mesur cymorth cymdeithasol yn nhermau cymorth strwythurol neu gymorth swyddogaethol. Mae cefnogaeth strwythurol (a elwir hefyd yn integreiddio cymdeithasol ) yn cyfeirio at y graddau y mae'r hwn sydd yn cael cymorth wedi'i gysylltu o fewn rhwydwaith cymdeithasol. Gall hyn gynnwys nifer y cysylltiadau cymdeithasol neu a yw'r person wedi integreiddio o fewn ei rwydwaith cymdeithasol. Mae perthynas ^a theulu a ffrindiau, ac aelodaeth o glybiau a sefydliadau yn cyfrannu at integreiddio cymdeithasol.  Mae cefnogaeth swyddogaethol yn edrych ar y swyddogaethau penodol y gall aelodau yn y rhwydwaith cymdeithasol hwn eu darparu, megis y gefnogaeth emosiynol, gweithredol, gwybodaeth a chwmnïaeth a restrir uchod.  Mae data’n awgrymu y gallai cymorth emosiynol chwarae rhan fwy arwyddocaol wrth amddiffyn unigolion rhag effeithiau andwyol straen na dulliau strwythurol o gefnogi, megis cymryd rhan mewn gweithgareddau cymdeithasol. 

 Cyfeiriadau 
Categori:Iechyd meddwl
Categori:Damcaniaeth gyfathrebu
Categori:Seicoleg glinigol
Categori:Rhwydweithiau cymdeithasol

 Gweler Hefyd 

 Gofal Cymdeithasol Cymru. 
 Meddwl.org